b'\n_START_ARTICLE_\nNutukimas\n_START_PARAGRAPH_\nNutukimas\xc2\xa0\xe2\x80\x93 organizmo b\xc5\xabsena, arba liga, kai \xc5\xbemogaus ar gyv\xc5\xabno k\xc5\xabne yra pernelyg didelis riebalinio audinio kiekis, imantis trukdyti normaliam organizmo funkcionavimui._NEWLINE_Didelis nutukimas gali sukelti ar sukelia pavoj\xc5\xb3 sveikatai ar gyvybei. Tik 1-2 proc. \xc5\xbemoni\xc5\xb3 nutunka d\xc4\x97l sutrikusios med\xc5\xbeiag\xc5\xb3 apykaitos. Greitai nutunkama valgant daug riebaus bei saldaus maisto. Antsvor\xc4\xaf da\xc5\xbeniausiai turi tie, kurie ma\xc5\xbeai juda.\n_START_SECTION_\nNutukimas pasaulyje\n_START_PARAGRAPH_\n\xc4\xaevairiose \xc5\xa1alyse yra skirtingas nutukusi\xc5\xb3j\xc5\xb3 skai\xc4\x8dius, daugiausiai nutukusi\xc5\xb3j\xc5\xb3 yra turtingose Europos ir \xc5\xa0iaur\xc4\x97s Amerikos valstyb\xc4\x97se._NEWLINE_Labiausiai nutukusi\xc5\xb3 \xc5\xbemoni\xc5\xb3 \xc5\xa1alis pasaulyje yra JAV, kur net 30,6 proc. gyventoj\xc5\xb3 yra nutuk\xc4\x99.\n_START_SECTION_\nTyrimai\n_START_PARAGRAPH_\nPaai\xc5\xa1k\xc4\x97jo, kad miego tr\xc5\xabkumas\xc2\xa0\xe2\x80\x93 vienas i\xc5\xa1 veiksni\xc5\xb3, skatinan\xc4\x8di\xc5\xb3 vaik\xc5\xb3 tukim\xc4\x85 ir trukdan\xc4\x8di\xc5\xb3 sulies\xc4\x97ti suaugusiems. Japonijos mokslininkai nustat\xc4\x97, kad keliomis valandomis sutrump\xc4\x97jus nakties miegui, vaiko rizika nutukti padid\xc4\x97ja kelet\xc4\x85 kart\xc5\xb3. Palyginus vaikus, miegan\xc4\x8dius daugiau nei 10 valand\xc5\xb3 su miegan\xc4\x8diais 9-10 valand\xc5\xb3, pasteb\xc4\x97ta, kad pastar\xc5\xb3j\xc5\xb3 rizika nutukti didesn\xc4\x97 1,49 karto, o miegantiems vos 8-9 valandas, \xc5\xa1i rizika didesn\xc4\x97 net 1,89 karto. Tie, kurie miegojo ma\xc5\xbeiau nei 8 valandas, 2,87 kartus da\xc5\xbeniau buvo nutuk\xc4\x99.'